רובי קולטריין

רובי קולטריין (באנגלית: Robbie Coltrane;‏ 30 במרץ 1950 – 14 באוקטובר 2022) היה שחקן קולנוע וטלוויזיה סקוטי. נודע כמי ששיחק את רובאוס האגריד בסדרת הסרטים הארי פוטר. רובי קולטריין נולד בשם אנתוני רוברט מקמילן, ברת'רגלן שבדרום לנרקשייר בסקוטלנד, לאב רופא ולאם מורה. למד ב"גלנאלמונד קולג'" שבפרת' וקינרוס, ואחר כך בבית הספר לאמנות בגלאזגו ובבית ספר לחינוך "מוריי האוס קולג'" באדינבורו. בשנות העשרים המוקדמות שלו פנה לקריירת משחק, אימץ לעצמו את שם הבמה "קולטריין" כמחווה למוזיקאי הג'אז ג'ון קולטריין, והחל להופיע בתיאטרון ובמופעי סטנד-אפ. ב-1981 הופיע ב-"A Kick Up the Eighties", קומדיה טלוויזיונית של ה-BBC. הודות לכישוריו הקומיים החל להופיע עם חבורת "הקומיק סטריפ" בסדרת הטלוויזיה "הקומיק סטריפ מציג". אחרי כן קיבל תפקידים בסרטי קולנוע, ביניהם הסרט Deathwatch מ-1980, Scrubbers והמצור על יבשת קרול מ-1983, "מונה ליזה" (1986) והסרט The Fruit Machine, בו גילם את אנאבל. בטלוויזיה הופיע בסדרה "טוטי פרוטי" לצידה של אמה תומפסון, הוא גילם את דמותו של סמואל ג'ונסון בסדרה הקומית הפתן השחור, ושיחק במערכונים וקטעי סטנד-אפ שונים. ב-1989 גילם את דמותו של פאלסטאף בסרטו של קנת בראנה, הנרי החמישי. ב-1990 כיכב לצידו של אריק איידל ב"נזירות ממין זכר", וב-1991 גילם את דמות האפיפיור בסרט "האפיפיור חייב למות". בסרט טלוויזיה "איש הבוגי" גילם דמות של בלש פרטי שיש לו אובססיה להאמפרי בוגרט. בשנות התשעים שיחק בתפקיד הראשי בסדרת הטלוויזיה המצליחה "המפצח" שזיכתה אותו בפרס באפט"א לטלוויזיה שלוש שנים ברציפות, וסללה את דרכו לסרטים חשובים יותר, כגון סרטי ג'יימס בונד. ב-1995 הופיע ב"גולדן איי" וב-1999 ב"העולם אינו מספיק". ב-2001 שיחק בתפקיד משנה חשוב בסרט "ממעמקי הגיהנום". בשנים 2002–2012 גילם קולטריין בסדרת סרטי "הארי פוטר" דמותו של רובאוס האגריד, שומר הקרקעות הענק טוב-הלב. קולטריין חי בנפרד מאשתו, רונה גמל, לה היה נשוי משנת 1999. לבני הזוג שני ילדים. ב-14 באוקטובר 2022, נפטר קולטריין בבית החולים המקומי הסמוך לביתו בלרברט, סקוטלנד, לאחר שסבל מדלקת מפרקים ניוונית שבעקבותה רותק לכיסא גלגלים. ב-23 באוקטובר 2022 פורסם כי קולטריין נפטר כתוצאה מכשל רב מערכתי. מדיה וקבצים בנושא רובי קולטריין בוויקישיתוף רובי קולטריין, סרטונים בערוץ היוטיוב רובי קולטריין, ברשת החברתית Goodreads רובי קולטריין, במסד הנתונים הקולנועיים IMDb (באנגלית) רובי קולטריין, באתר "אידיבי", מאגר הידע העברי לקולנוע ישראלי ועולמי רובי קולטריין, באתר AllMovie (באנגלית) רובי קולטריין, באתר Rotten Tomatoes (באנגלית) רובי קולטריין, באתר Metacritic (באנגלית) רובי קולטריין, במסד הנתונים הקולנועיים KinoPoisk (ברוסית) רובי קולטריין, באתר אפל מיוזיק (באנגלית) רובי קולטריין, באתר ספוטיפיי רובי קולטריין, באתר Last.fm (באנגלית) רובי קולטריין, באתר AllMusic (באנגלית) רובי קולטריין, באתר MusicBrainz (באנגלית) רובי קולטריין, באתר Discogs (באנגלית) רובי קולטריין, באתר Songkick (באנגלית) רובי קולטריין, באתר בנדקמפ ביוגרפיה של רובי קולטריין שני בירנבוים, ‏השחקן רובי קולטריין, שגילם את האגריד ב"הארי פוטר", הלך לעולמו בגיל 72, באתר ‏מאקו‏, 14 באוקטובר 2022 רובי קולטריין, באתר "Find a Grave" (באנגלית) הגרדיאן, רובי קולטריין לא מוכן לסבול שטויות, באתר הארץ, 22 במאי 2013 יגאל משיח, השילוש הקדוש על רגל אחת - "נזירות ממין זכר" (1990), במאי: ג'ונתן לין, שחקנים: אריק איידל, רובי קולטריין, קמיל קודורי, ג'אנט סוזמן, כל העיר, 6 ביולי 1990 מורן שריר, ‏המפצח, באתר גלובס, 14 בפברואר 2006 מחפשים את השחקן האלמוני שגילם את האגריד ב"הארי פוטר", באתר הארץ, 10 ביוני 2002 Alicia Adejobi, Robbie Coltrane left in wheelchair after crippling osteoarthritis agony, Metro, ‏2019-03-14 (באנגלית) רובי קולטריין (האגריד מ"הארי פוטר") הלך לעולמו בגיל 72, באתר ynet, 14 באוקטובר 2022 גרדיאן, השחקן הבריטי רובי קולטריין ("הארי פוטר") מת בגיל 72, באתר הארץ, 14 באוקטובר 2022